Oficiālais Vēstnesis L 329 , 30/12/1995 Lpp. 0005 - 0010



Padomes Regula (EK) Nr. 3069/95 (1995. gada 21. decembris), ar ko izveido Eiropas Kopienas novērošanas programmu, kuru piemēro Kopienas zvejas kuģiem, kas zvejo Ziemeļrietumu Atlantijas zvejniecības organizācijas (NAFO) pārvaldes rajonā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Padome ar Regulu (EEK) Nr. 3179/78 [3] ir pieņēmusi Konvenciju par turpmāku daudzpusēju sadarbību Ziemeļrietumu Atlantijas zvejas vietās, kas stājās spēkā 1979. gada 1. janvārī; tā kā Ziemeļrietumu Atlantijas zvejniecības organizācija (NAFO), kas nodibināta ar NAFO konvenciju, pieņēmusi Kopējo inspekcijas un uzraudzības programmu, kuru Padome pieņēma ar Regulu (EEK) Nr. 1956/88 [4]; tā kā NAFO pieņēma pagaidu novērošanas programmu laika posmam no 1993. gada līdz 1995. gadam, kuru Kopienā ieviesa ar Regulu (EEK) Nr. 3928/92 [5]; tā kā, lai uzlabotu kontroli un zvejniecības noteikumu ieviešanu NAFO pārvaldes rajonā un papildinātu pašreizējo Kopējo inspekcijas un uzraudzības programmu, Kopiena ir piekritusi saskaņā ar NAFO un Nolīgumu ar Kanādu par zveju izvietot Kopienas novērotājus uz Kopienas zvejas kuģiem, kamēr tie zvejo minētajā NAFO pārvaldes rajonā; tā kā 1995. gada 15. septembrī NAFO Zvejas vietu komisija pieņēma priekšlikumu ieviest vispārējo novērošanas programmu; tā kā, ja nebūs iebildumu, saskaņā ar NAFO konvencijas XI pantu šis priekšlikums kļūs saistošs līgumslēdzējām pusēm no 1995. gada 15. novembra; tā kā minētā programma Kopienai ir pieņemama; tā kā ir lietderīgi reglamentēt novērošanas programmu ar vienu regulu un tāpēc atcelt Regulu (EEK) Nr. 3928/92; tā kā būtu jāpieņem sīki noteikumi šīs programmas īstenošanai, IR PIEŅĒMUSI ŠO REGULU. 1. pants Neskarot Regulas (EEK) Nr. 1956/88 2. panta 2. punktu, Eiropas Komisija norīko Kopienas novērotājus uz visiem Kopienas zvejas kuģiem, kas zvejo vai grasās zvejot NAFO pārvaldes rajonā. Pienācīgi sagatavoti novērotāji paliek uz zvejas kuģiem, kur tie norīkoti, kamēr tos nomaina citi novērotāji. Izņemot force majeure apstākļus, zvejas kuģiem, uz kuriem nav novērotāju, būs liegts sākt vai turpināt zveju NAFO pārvaldes rajonā. 2. pants To Kopienas zvejas kuģu kapteiņi, kas zvejo NAFO pārvaldes rajonā, uzņem Kopienas novērotājus uz klāja un sadarbojas, lai tie varētu pildīt savus pienākumus. 3. pants Sīki noteikumi, kas reglamentē novērotāju norīkošanu, viņu pienākumus un kuģu kapteiņu saistības, ir izklāstīti I pielikumā. 4. pants Komisija atlīdzina novērošanas programmas radītās izmaksas saskaņā ar II pielikumā izklāstītajiem noteikumiem. 5. pants Novērošanas beigās dalībvalsts kompetentās iestādes saņem novērotāja nobeiguma ziņojumu un novērtē tā saturu un secinājumus. Ja ziņojumā norādīts, ka novērotais kuģis zvejā nav ievērojis saglabāšanas pasākumus, minētās iestādes šo lietu izmeklē, lai novērstu šādas darbības. 6. pants Ar šo atceļ Regulu (EEK) Nr. 3928/92. 7. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 21. decembrī Padomes vārdā — priekšsēdētājs L. Atienza Serna [1] OV C 211, 15.8.1995., 13. lpp. [2] Atzinums sniegts 1995. gada 15. decembrī (vēl nav publicēts Oficiālajā Vēstnesī). [3] OV L 378, 30.12.1978., 1. lpp. [4] OV L 175, 6.7.1988., 1. lpp. Regulā jaunākie grozījumi izdarīti ar Regulu (EK) Nr. 3067/95 (OV L 329, 30.12.1995., 1. lpp.). [5] OV L 397, 31.12.1992., 78. lpp. -------------------------------------------------- I PIELIKUMS SĪKI IZSTRĀDĀTI NOTEIKUMI, KAS MINĒTI 3. PANTĀ 1. Novērotāju norīkošana i) īstenojot savas saistības norīkot novērotājus, Komisija norīko atbilstīgi kvalificētu un pieredzējušu personālu. Lai spētu veikt savus pienākumus, izraudzītajam personālam būtu jāpiemīt šādām iemaņām: - pietiekamai pieredzei identificēt sugas un zvejas rīkus, - navigācijas iemaņām, - pietiekamām zināšanām par NAFO noteiktiem saglabāšanas un kontroles pasākumiem, - spējām veikt vienkāršus zinātniskus uzdevumus, piemēram, savākt vajadzīgos paraugus, kā arī tos pareizi novērot un aprakstīt, - pietiekami prast novērojamā kuģa karoga valsts valodu; ii) dalībvalstis nodrošina visu vajadzīgo, lai noteiktā laikā un vietā uzņemtu uz zvejas kuģiem novērotājus un atvieglotu to aizbraukšanu novērošanas termiņa beigās. 2. Novērotāju pienākumi Novērotāju galvenais uzdevums ir uzraudzīt to, kā zvejas kuģi ievēro NAFO noteiktos saglabāšanas un kontroles pasākumus. Precizējot, norīkotie novērotāji: a) reģistrē novērotā kuģa zvejas darbības; zvejas darbības reģistrē, izmantojot pielikumā norādīto paraugu; b) pārliecinās par kuģa atrašanās vietu, zveju sākot; c) novēro un novērtē iegūtos lomus pēc visiem rādītājiem (vieta, dziļums, zvejas ilgums); d) identificē loma saturu; e) kontrolē atlaišanu atpakaļ, piezveju un pārāk maza izmēra zivju lomus; f) reģistrē zvejas rīkus, acu izmēru un izmantotos papildinājumus; g) pārbauda ierakstus kuģa žurnālā un ražošanas žurnālā. Pārbaudot ražošanas žurnālu, izmanto kapteiņa piemēroto konversijas faktoru; h) pārbauda pieteikšanās radioziņojumus; i) 24 stundās paziņo par acīmredzamiem pārkāpumiem. Šos ziņojumus sūta NAFO inspekcijas kuģim NAFO pārvaldes rajonā, kas par acīmredzamu pārkāpumu ziņo NAFO administratīvajam sekretāram. Sūtot ziņojumus inspekcijas kuģim, novērotāji izmanto ieviesto kodu; j) saskaņā ar pielikumā norādīto paraugu noformē ikdienas lapu ar informāciju par kuģa darbībām; k) uzrauga automātisko atrašanās vietas reģistrēšanas iekārtu darbību, ja uz novērojamā kuģa tādas atrodas un ja tās izmanto; l) veic zinātnisko darbu un ņem paraugus, ja to prasa NAFO Zvejas vietu komisija vai novērojamā kuģa karoga valsts attiecīgās iestādes; m) iesniedz ziņojumu Komisijai un attiecīgās dalībvalsts kompetentajām iestādēm 20 dienās pēc novērošanas beigām. Ziņojumā apkopo galvenos novērotāja iegūtos datus. Komisija nosūta ziņojumu NAFO administratīvajam sekretāram; n) rīkojas tā, lai to klātbūtne uz zvejas kuģiem netraucē vai neaizkavē kuģu normālu darbību, ieskaitot zvejošanu; o) respektē zvejas kuģu īpašumu un ierīces, ieskaitot visu minēto kuģu dokumentu konfidencialitāti; p) visus novērojumus veic tikai NAFO pārvaldes rajonā. 3. Kuģa kapteinis i) tā kuģa kapteinis, uz kura norīkots novērotājs, veic visas vajadzīgās darbības, lai atvieglotu minētā novērotāja ierašanos un aizbraukšanu. Novērotājam uz kuģa nodrošina piemērotus dzīves apstākļus un darba iespējas. Kuģa kapteinis nodrošina novērotājam piekļuvi kuģa dokumentiem (kuģa žurnālam, ražošanas jaudu izmantošanas plānam, ražošanas žurnālam un loma nokraušanas plānam); ii) kuģa kapteini laikus informē par novērotāju uzņemšanas laiku un vietu, kā arī par iespējamo novērošanas ilgumu; iii) novērotā kuģa kapteinim pēc paša lūguma var nodot novērotāja ziņojuma kopiju. -------------------------------------------------- II PIELIKUMS SĪKI IZSTRĀDĀTIE NOTEIKUMI, KAS MINĒTI 4. PANTĀ Uz privāto aģentūru piedāvātiem novērotājiem attiecas šādas prasības: i) privātās aģentūras slēdz līgumu ar Komisiju, nodrošinot noteiktu skaitu atbilstīgi sagatavotu personu, kas var būt par novērotājiem; ii) minētajā līgumā norāda novērotāju dienas atalgojumu, atalgojuma izmaksas procedūras un jebkuru divpusēju nolīgumu par avansa izmaksu. --------------------------------------------------